
Uznesenie Okresný súd Prievidza vo veci osvojenia maloletého dieťaťa: A. B., nar. XX.XX.XXXX, trvale bytom C. XXX/XX, XXX XX D., v konaní zastúpenej Úradom práce, sociálnych vecí a rodiny Partizánske, dieťa rodičov: matky C. E. C. F., nar. XX.XX.XXXX, trvale bytom C. XXX/XX, XXX XX D. a otca D. B., nar. XX.XX.XXXX, trvale bytom G. XXXX/XX, XXX XX D., o návrhu navrhovateľa D. C., nar. XX.XX.XXXX, trvale bytom C. XXX/XX, XXX XX D., na osvojenie maloletého dieťaťa, za účasti Okresnej prokuratúry Partizánske, takto rozhodol: I. Súd konanie z a s t a v u j e. II. Žiaden z účastníkov n e m á
právo na náhradu trov konania. odôvodnenie:
1. Dňa 06.03.2026 bol tunajšiemu súdu doručený návrh navrhovateľa na osvojenie maloletej A. B., nar. XX.XX.XXXX. 2. Podaním zo dňa 27.05.2026 vzal navrhovateľ svoj návrh na začatie konania späť, pretože otec maloletej D. B., nar. XX.XX.XXXX s osvojením dieťaťa nesúhlasí. 3. Rodičia maloletého dieťaťa, kolízny opatrovník Úrad práce, sociálnych vecí a rodiny Partizánske aj Okresná prokuratúra Partizánske so späťvzatím návrhu navrhovateľa súhlasili. 4. Podľa § 29 ods. 1 až 3 zákona č. 161/2015 Civilný mimosporový poriadok v znení neskorších predpisov (ďalej aj len ako "CMP"), navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 5. Dispozícia s návrhom patrí medzi základné procesné oprávnenia navrhovateľa. Späťvzatím návrhu navrhovateľ prejavuje vôľu voči súdu, aby sa o jeho návrhu nekonalo a nerozhodovalo. Procesným dôsledkom späťvzatia návrhu je zastavenie konania. 6. Vzhľadom k tomu, že navrhovateľ vzal návrh na začatie konania v celom rozsahu späť, pričom súd nezistil dôvod pre ktorý by bolo v konaní potrebné pokračovať, súd aplikujúc § 29 ods. 1 CMP rozhodol tak, ako je uvedené vo výroku tohto uznesenia a konanie zastavil. 7. O náhrade trov konania súd rozhodol podľa § 52 C.m.p., kedy žiaden z účastníkov nemá nárok na náhradu trov konania, ak tento zákon neustanovuje inak, pričom nevzhliadol žiadny dôvod na aplikáciu § 55 C.m.p..
Poučenie: Proti tomuto uzneseniu m o ž n o podať odvolanie do 15 dní od jeho doručenia na Okresnom súde Prievidza, písomne, v dvoch vyhotoveniach. V odvolaní sa popri všeobecných náležitostiach podania (ktorému súdu je určené, kto ho robí, ktorej veci sa týka, čo sa ním sleduje, podpis, uvedenie spisovej značky) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. V odvolacom konaní možno uvádzať nové skutkové tvrdenia a predkladať nové dôkazné návrhy.

